
A Budapest Esély Nonprofit Kft. pályázatot hirdet a
TámogatLak 
roma fiatalok hajléktalanná válásának megelőzését célzó program
A program célja, hogy a Fővárosban élő, magát roma identitásúnak valló, lakhatási és szociális körülményeit, feltételeit tekintve hátrányos helyzetű fiatalok számára személyre szabott szolgáltatásokat és megélhetési támogatást biztosítson, annak érdekében, hogy képzettségi színvonaluk, foglalkoztathatóságuk, társadalmi beilleszkedésük javuljon, illetve ezek által a hajléktalanná válásuk kockázata csökkenjen. 
A program elemei:

· Mentor tevékenység: A kiválasztott támogatottakat személyes mentor segíti, akinek a feladata, hogy segítse az egyéni célok meghatározását és azok megvalósításához folyamatos támogatást nyújtson a program ideje alatt.

· Csoportos képzések: szakemberek által megvalósított személyiségfejlesztéssel, oktatással és munkaerőpiaccal, életmóddal és életvezetéssel kapcsolatos ismereteket átadó, illetve a közösség kapcsolatépítését erősítő foglalkozások.

· A személyi jövedelemadóról szóló 1995. évi CXVII. törvény 1. sz. mellékletének 7.17. pontja szerinti megélhetési támogatás.

Az ezen juttatáshoz kapcsolódó adózási kötelezettségekre vonatkozó jogszabályi rendelkezésekre a Pályázónak kell figyelemmel lennie.
A projektben való részvétel feltételei:
· a pályázat benyújtásakor fővárosi lakcímmel rendelkezik és minimum 12 hónapja igazoltan (lakcímkártya, lakásbérleti/albérleti szerződés, befogadó nyilatkozat, intézményi igazolás vagy javaslat) a fővárosban él,
· saját ingatlantulajdonnal, vagy határozatlan időtartamú lakásbérleti jogviszonnyal nem rendelkezik, kivéve, ha rendelkezik ugyan, de lakhatása önhibáján kívül veszélybe került.

· életkor 18-35 év közötti
,

· alacsony jövedelemmel rendelkezik, vagy önálló jövedelme nincs.
Az elbírálásnál előnyt jelent: 
· volt állami gondozott, vagy jelenleg is az (utógondozásban élő),
· gyermekét egyedül nevelő szülő,

· három vagy több 0-18 év közötti gyermeket saját háztartásában nevelő,

· 12 hónapnál rövidebb időtartamú, határozott idejű lakásbérleti jogviszonnyal rendelkező,

· szívességi lakáshasználó
,

· önkormányzattal együttműködő díjhátralékos vagy jogcímnélküli lakáshasználó,

· hajléktalanszállón vagy anyaotthonban/családok átmeneti otthonában, illetve egyéb szociális intézményben élő,

· általános iskolai végzettséggel vagy még azzal sem rendelkező,

· iskolarendszerből lemorzsolódó, szakképzetlen, felső oktatási tanulmányait halasztó/be nem fejező,

· legalább egy éve álláskereső

· ajánlólevél az alábbi szervezetek/intézmények valamelyikétől:
· kerületi önkormányzat, melynek területén a pályázó életvitelszerűen tartózkodik,

· hajléktalanszálló, anyaotthon vagy családok átmeneti otthona, ahol a pályázó lakik,

· szociális intézmény, amelynek támogatásában/szolgáltatásában a jelölt részesül.

Jelentkezési határidő: 2026.10.15.
A kiválasztás szempontjai:
A bíráló bizottság a fenti feltételeknek megfelelő jelentkezők közül azok pályázatát részesíti előnyben, akik:

- szociális körülményeiket tekintve a leghátrányosabb helyzetben vannak, 
- az egyéni életcéljaik elérésében való támogatásuk valódi és mérhető változásokat hoz az életükben és ezáltal a program céljai is teljesülnek. 
A jelentkezés folyamata

A jelentkezéshez személyesen (kizárólag időpont egyeztetés alapján) vagy írásban (levélben, személyes átadással) várjuk a jelentkezési dokumentációt, melynek tartalma: 

· kitöltött és aláírt adatlap 
· aláírt adatvédelmi nyilatkozat
· fényképes önéletrajz 
· maximum egy oldalas motivációs levél 
· a jogosultságot alátámasztó dokumentumok (pl. lakásbérleti szerződés másolata, önkormányzattól kapott igazolás, oktatási vagy szociális intézmény által kiállított igazolás stb.
A jelentkezési adatlap és az adatvédelmi nyilatkozat a következő linken érhető el:
https://pestesely.hu/roma-fiatalok-hajlektalanna-valasanak-megelozese-
A pályázat 2026.10.15.-ig beadható személyesen vagy postai úton.

Cím: 


Budapest Esély Nonprofit Kft


1084 Budapest Őr utca 5-7.
A beküldött pályázatoknál kérjük a borítékra ráírni: „TámogatLak” 
Hiánypótlásra egy alkalommal, egyéni egyeztetés alapján lehetőséget biztosítunk.

Kiválasztás folyamata:
A pályázat végleges döntéséhez egyéni interjúkra kerül sor, melynek időpontjáról írásban adunk tájékoztatást.

Kérjük, hogy a telefonos és elektronikus elérhetőségeiket pontosan tüntessék fel!
További információért érdeklődjön:

Czinke Sára projektvezetőnél, e-mail: czinkesara@pestesely.hu. 

telefon: munkanapokon 11:00 órától 14:00 óráig 06-1-803-6014
� A háztartási jövedelméhez képest jelentős mértékű tartozása halmozódott fel, és erről a dokumentumot csatolja, valamint nyilatkozik ezen tartozások felhalmozódásának okáról.


� 1991 január 1 és 2007 december 31 között született


� lakásbérleti szerződés másolata


� a szívességi lakáshasználatot biztosító nyilatkozata arról, hogy ingatlanában a jelentkező lakhat


� igazolás az önkormányzattól


� igazolás az intézményi jogviszonyról


� oktatási intézmények igazolásai


� munkaügyi kirendeltség igazolása

